open-index/open-wikipedia-markdown huggingface dataset:
พลักลีย์

**พลักลีย์** () เป็นหมู่บ้านและเป็นซีวิลแพริชในอำเภออัชเฟิร์ด เทศมณฑลเคนต์ ประเทศอังกฤษ พื้นที่ครอบคลุมไปถึงพลักลีย์ทอร์น () ที่ตั้งอยู่ใกล้กัน ที่นี่เคยถูกบันทึกลงบันทึกสถิติโลกกินเนสส์ ค.ศ. 1989 ในฐานะ "หมู่บ้านที่มีผีสิงมากที่สุดในสหราชอาณาจักร" โดยรายงานว่ามีผีถึง 12 ตน สิงสถิตอยู่ในเขตหมู่บ้านแห่งนี้ ปัจจุบันสถิติดังกล่าวถูกถอดออกไปแล้ว และมีผู้ตั้งข้อกังขาเกี่ยวกับคำกล่าวอ้างเรื่องเหนือธรรมชาติดังกล่าว

## ที่ตั้ง
thumb|left|ทางเข้าหมู่บ้าน ค.ศ. 2024
thumb|left|ผับแบล็กฮอร์สที่ดัดแปลงจากอาคารเก่ายุคศวรรษที่ 15
[thumb|left|เส้นทางเดินเท้า[กรีนแซนด์เวย์]]
พลักลีย์ตั้งอยู่บริเวณขอบของที่ราบลุ่ม สามารถระบายน้ำได้ดี เพราะอยู่ในจุดลาดเอียงของทิวเขาเคนต์ดาวส์ทางทิศตะวันตกเฉียงเหนือ พื้นที่ส่วนใหญ่เป็นแหล่งเกษตรกรรม มีศูนย์กลางของหมู่บ้านห่างจากอัชเฟิร์ด 5 ไมล์ (8 กิโลเมตร)

## ประวัติ
บันทึกดูมสเดย์ () มีข้อมูลของพลักลีย์ตั้งแต่ ค.ศ. 1086 โดยสะกดชื่อในขณะนั้นไว้ว่า "Pluchelei" ช่วงเวลานั้นพลักลีย์มีความสำคัญมากกว่าอัชเฟิร์ด แต่ปัจจุบันอัชเฟิร์ดพัฒนาเป็นเมือง ขณะที่พลักลีย์ในปัจจุบันมีสถานะเพียงหมู่บ้านขึ้นกับอัชเฟิร์ด

พลักลีย์มีคริสตจักรนักบุญนิโคลัส เป็นคริสต์ศาสนสถานนิกายแองกลิคันประจำหมู่บ้าน ก่อสร้างขึ้นเมื่อราวคริสต์ศตวรรษที่ 13-14 และยังมีโบสถ์น้อยเดอริง ตั้งอยู่ทางตะวันออกสุดของทางเดินทิศใต้ของคริสตจักรนักบุญนิโคลัส สร้างขึ้นใน ค.ศ. 1475 กลางโบสถ์มีเครื่องทองเหลืองที่อุทิศแก่สมาชิกตระกูลเดอริง สร้างโดยเซอร์ เอ็ดเวิร์ด เดอริง () เมื่อคริสต์ศตวรรษที่ 16

## การเดินทาง
พลักลีย์อยู่ห่างจากทางแยกของมอเตอร์เวย์เอ็ม 20 () ประมาณ 5 ไมล์ (8 กิโลเมตร) และมีสถานีรถไฟพลักลีย์อยู่ทางทิศใต้ของหมู่บ้านราว 1.25 ไมล์ (2 กิโลเมตร)

นอกจากนี้พลักลีย์ยังตั้งอยู่บนกรีนแซนด์เวย์ () ซึ่งเป็นเส้นทางเดินเท้าระยะไกล และยังใกล้กับสตูร์วอลลีย์วอล์ก () ซึ่งเป็นเส้นทางเดินเท้าระยะไกลอีกเส้นหนึ่ง

## เรื่องหลอน
พลักลีย์เคยถูกบันทึกลงบันทึกสถิติโลกกินเนสส์ ค.ศ. 1989 ในฐานะ "หมู่บ้านที่มีผีสิงมากที่สุดในสหราชอาณาจักร" โดยรายงานว่ามีผีถึง 12 ตน สิงสถิตอยู่ในเขตหมู่บ้านนี้ ปัจจุบันสถิติดังกล่าวถูกถอดออกไปแล้ว ใน ค.ศ. 2008 นักข่าวจากเทเลกราฟตั้งข้อสงสัยเกี่ยวกับคำกล่าวอ้างเรื่องเหนือธรรมชาติดังกล่าว

ปัจจุบันยังมีนักล่าผีสมัครเล่นเข้ามาลองของในพลักลีย์ เรื่องหลอนที่มีชื่อเสียงของที่นี่ คือ ผีผู้หญิงชุดแดง () หรือ นางเดอริง () ผู้เสียชีวิตตั้งแต่คริสต์ศตวรรษที่ 12 ซึ่งมักปรากฏตัวที่โบสถ์นักบุญนิโคลัส นอกจากนี้ยังมีรายงานเรื่องหลอนอื่น ๆ อีก เช่น ผีบาทหลวง ผีโจรริมทาง และผีซูเซิน ริชาร์ดสัน () ซึ่งเป็นผีชาวยิปซีที่ตายอย่างเป็นปริศนา ผีทั้งสามตนอยู่ห่างจากทางแยกเพียงไม่กี่ฟุต เหล่านักล่าผีจึงตั้งสมญานามแก่ทางแยกนี้ว่า "หัวมุมสยองขวัญ" () ส่วนป่าเดอริง () หรืออีกชื่อว่า "ป่ากรีดร้อง" () เชื่อว่าเป็นจุดศูนย์กลางของเรื่องเหนือธรรมชาติในท้องถิ่น

## อ้างอิง

หมวดหมู่:หมู่บ้านในเคนต์
หมวดหมู่:สถานที่ที่มีรายงานว่ามีผีสิงในสหราชอาณาจักร
พิพิธภัณฑ์ตำหนักสมเด็จพระสังฆราช (แพ ติสฺสเทวมหาเถร)

**พิพิธภัณฑ์ตำหนักสมเด็จพระสังฆราช (แพ ติสฺสเทวมหาเถร)** เป็นพิพิธภัณฑ์ที่ตั้งอยู่ในเขตสังฆาวาสของวัดสุทัศนเทพวรารามราชวรมหาวิหาร เดิมที่ตั้งของพิพิธภัณฑ์เป็นตำหนักที่ประทับของสมเด็จพระอริยวงศาคตญาณ (แพ ติสฺสเทโว) สมเด็จพระสังฆราช สกลมหาสังฆปริณายกพระองค์ที่ 12 แห่งกรุงรัตนโกสินทร์และเจ้าอาวาสลำดับที่ 4 ของวัดสุทัศน์

## ประวัติ
พิพิธภัณฑ์ตำหนักสมเด็จพระสังฆราช (แพ ติสฺสเทวมหาเถร) เดิมเป็นอาคารกุฎิใหญ่ภายในคณะ 6 ของวัดสุทัศนเทพวรารามราชวรมหาวิหาร สร้างขึ้นในรัชสมัยพระบาทสมเด็จพระนั่งเกล้าเจ้าอยู่หัว (รัชกาลที่ 3) และใช้เป็นที่จำพรรษาของเจ้าอาวาสตั้งแต่สมัยรัชกาลที่ 3 สมเด็จพระอริยวงศาคตญาณ สมเด็จพระสังฆราช (แพ ติสฺสเทโว) ทรงประทับที่กุฏิหลังนี้เมื่อทรงขึ้นดำรงตำแหน่งเจ้าอาวาสลำดับที่ 4 ของวัดสุทัศน์เมื่อ พ.ศ. 2443 ขณะทรงดำรงสมณศักดิ์เป็นพระธรรมโกษาจารย์ และเมื่อพระองค์ทรงได้รับการสถาปนาเป็นสมเด็จพระสังฆราชพระองค์ที่ 12 แห่งกรุงรัตนโกสินทร์เมื่อวันที่ 15 พฤศจิกายน พ.ศ. 2481 กุฏิที่ประทับของพระองค์จึงเรียกกันว่าเป็น "ตำหนักสมเด็จพระสังฆราช" หลังพระองค์สิ้นพระชนม์เมื่อวันที่ 26 พฤศจิกายน พ.ศ. 2487 ตำหนักที่ประทับถูกใช้เป็นห้องเก็บของที่พระองค์เคยทรงใช้สอย 

เมื่อ พ.ศ. 2556 พระพรหมวชิรมุนี (เชิด จิตฺตคุตฺโต) เจ้าอาวาสวัดสุทัศน์รูปปัจจุบัน เมื่อครั้งดำรงสมณศักดิ์เป็นพระธรรมรัตนดิลกและดำรงตำแหน่งผู้ช่วยเจ้าอาวาส เห็นว่าเวลานั้นตำหนักสมเด็จพระสังฆราชอยู่ในสภาพชำรุดทรุดโทรมขาดการดูแลจึงมีความคิดจะบูรณะตำหนักและจัดตั้งเป็นพิพิธภัณฑ์เพื่อให้ผู้สนใจได้เข้ามาศึกษา  สมเด็จพระพุทธโฆษาจารย์ (วีระ ภทฺทจารี) เจ้าอาวาสวัดสุทัศน์ในเวลานั้นมอบหมายให้พระพรหมวชิรมุนีเป็นประธานการดำเนินโครงการบูรณะตำหนักเพื่อจัดตั้งเป็นพิพิธภัณฑ์ กรมศิลปากรได้ร่วมกับวัดสุทัศน์ในการดำเนินโครงการ โดยมอบหมายให้สำนักสถาปัตยกรรมรับหน้าที่สำรวจ ออกแบบ และประมาณการ มอบหมายให้สำนักพิพิธภัณฑสถานแห่งชาติรับหน้าที่สำรวจ จัดหมวดหมู่ และจัดทำทะเบียนศิลปวัตถุจำนวนมากกว่า 20,000 รายการ และมอบหมายให้สำนักหอสมุดแห่งชาติรับหน้าที่สำรวจ อนุรักษ์ และจัดทำทะเบียนเอกสารโบราณประเภทคัมภีร์ใบลานและสมุดไทย โครงการใช้เวลาดำเนินการเป็นเวลาประมาณ 10 ปีจึงแล้วเสร็จ มีพิธีเปิดอย่างเป็นทางการเมื่อวันที่ 6 ธันวาคม พ.ศ. 2567

## ส่วนจัดแสดง
พิพิธภัณฑ์แบ่งส่วนจัดแสดงเป็น 5 ห้อง:

* ตำหนักประทับ: จัดแสดงพระประวัติ พระกรณียกิจ เครื่องใข้ส่วนพระองค์ งานพุทธศิลป์ฝีพระหัตถ์ และศิลปวัตถุเกี่ยวกับศาสนาพุทธ

* หอพระกรรมฐาน: จัดแสดงพระพุทธรูปและสิ่งศักดิ์สิทธิ์ของวัด เช่น พระสุนทรีวาณี, หลวงพ่อดำ (พระพุทธรูปสมัยเชียงแสน), พระนิรโรคันตราย ภาพจิตรกรรมสมถกรรมฐานจำนวน 11 ภาพ และพระพุทธรูปสำคัญอื่น ๆ

* หอไตร: จัดแสดงตาลปัตร ย่าม และผ้ากราบ

* กุฏิเรือนแถวตะวันออก: จัดแสดงเอกสารโบราณต่าง ๆ และศิลปวัตถุที่เกี่ยวข้อง

* กุฏิเรือนแถวตะวันตก: จัดแสดงเครื่องพุทธบูชาหรือพุทธภัณฑ์ต่าง ๆ

## อ้างอิง

## บรรณานุกรม
* สุพิชัย พิมพ์ศิริจันทร์และคณะ, พระครูปลัดสุวัฒนสารคุณ (สุชาติ สุชาตเมธี) (บก.), **พิพิธภัณฑ์ตำหนักสมเด็จพระสังฆราช (แพ ติสฺสเทวมหาเถร)**, วัดสุทัศนเทพวรารามราชวรมหาวิหาร, 2567.

## แหล่งข้อมูลอื่น
* 
* พิพิธภัณฑ์ตำหนักสมเด็จพระสังฆราช (แพ ติสฺสเทวมหาเถร) ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 

ตำหนักสมเด็จพระสังฆราช (แพ ติสฺสเทวมหาเถร)

ตำหนักสมเด็จพระสังฆราช (แพ ติสฺสเทวมหาเถร)
หมวดหมู่:ก่อตั้งในประเทศไทยในปี พ.ศ. 2567
ตำหนักสมเด็จพระสังฆราช (แพ ติสฺสเทวมหาเถร)
ตำหนักสมเด็จพระสังฆราช (แพ ติสฺสเทวมหาเถร)
หมวดหมู่:วัดสุทัศนเทพวรารามราชวรมหาวิหาร
กินเนสส์

**กินเนสส์** () เป็นเบียร์ชนิดสเตาต์ที่ถือกำเนิดขึ้นในคริสต์ศตวรรษที่ 18 จากโรงเบียร์ของ อาร์เธอร์ กินเนสส์ ที่บริเวณเซนต์เจมส์เกต ดับลิน ประเทศไอร์แลนด์ ปัจจุบันกินเนสส์เป็นของ เดียจิโอ ซึ่งเป็นบริษัทข้ามชาติผู้ผลิตเครื่องดื่มแอลกอฮอล์ กินเนสส์นับเป็นหนึ่งในตราสินค้าเครื่องดื่มแอลกอฮอล์ที่ประสบความสำเร็จมากที่สุดในโลก โดยมีการผลิตในเกือบ 50 ประเทศ และวางจำหน่ายในกว่า 120 ประเทศ ยอดขายในปี ค.ศ. 2011 พุ่งสูงถึง 850 ล้านลิตร และยังเป็นเบียร์ที่ขายดีที่สุดทั้งในประเทศไอร์แลนด์และสหราชอาณาจักรอีกด้วย

รสชาติของกินเนสส์มาจากมอลต์และข้าวบาร์เลย์ที่ไม่ผ่านการหมักแต่ถูกคั่ว ซึ่งบาร์เลย์ที่ไม่ผ่านการหมักนี้ถือเป็นการเพิ่มเติมที่ค่อนข้างใหม่ โดยเริ่มนำมาใช้เป็นส่วนผสมหลัก เมื่อช่วงกลางศตวรรษที่ 20 เป็นเวลาหลายปีที่การผลิตเบียร์นี้มีการนำเบียร์ที่บ่มจนได้ที่แล้วส่วนหนึ่งมาผสมกับเบียร์ที่เพิ่งผลิตใหม่ เพื่อให้เกิดรสเปรี้ยวจากกรดแล็กติกที่โดดเด่น แม้ว่ารสสัมผัสของกินเนสส์ในปัจจุบันจะยังมีความจัดจ้านเป็นเอกลักษณ์ แต่ทางบริษัทปฏิเสธที่จะยืนยันว่ายังคงใช้การผสมแบบนี้อยู่หรือไม่ สำหรับฟองเบียร์ที่หนาและนุ่มละมุนของเบียร์สดนั้น เกิดจากการผสมเบียร์เข้ากับแก๊สไนโตรเจนและคาร์บอนไดออกไซด์

บริษัทได้ย้ายสำนักงานใหญ่ไปยังลอนดอนในช่วงเริ่มต้นของสงครามการค้าอังกฤษ-ไอร์แลนด์เมื่อปี ค.ศ. 1932 ต่อมาในปี ค.ศ. 1997 บริษัทกินเนสส์ได้ควบรวมกิจการกับแกรนด์เมโทรโพลิตันเพื่อก่อตั้งบริษัทผู้ผลิตเครื่องดื่มแอลกอฮอล์ข้ามชาติ เดียจิโอ ซึ่งมีสำนักงานใหญ่อยู่ในกรุงลอนดอนจนถึงปัจจุบัน

## อ้างอิง

## แหล่งข้อมูลอื่น
* 
* Guinness Storehouse website

หมวดหมู่:ตราสินค้าเบียร์
หมวดหมู่:เครื่องดื่มแอลกอฮอล์
ลับ ลวง และความล่มสลาย

**ลับ ลวง และความล่มสลาย** ( ) เป็นละครโทรทัศน์เกาหลีใต้ปี ค.ศ. 2021 กำกับโดยซง ฮย็อน-อุก นำแสดงโดยชี จิน-ฮี, คิม ฮย็อน-จู, ย็อน อู-จิน, ฮัน ซ็อน-ฮวา, ช็อง มัน-ชิก และฮอ จุน-โฮ ดัดแปลงจากละครซีรีส์*ชื่อเดียวกัน*ของบีบีซี  ถ่ายทอดเรื่องราวของฮัน ช็อง-ฮย็อน (ชี จิน-ฮี) เจ้าหน้าที่ของหน่วยข่าวกรองแห่งชาติและชเว ย็อน-ซู ทนายความด้านสิทธิมนุษยชน (คิม ฮย็อน-จู) ออกอากาศทางช่องเจทีบีซีทุกวันศุกร์และวันเสาร์ เวลา 23:00 น. (เวลามาตรฐานเกาหลี) ตั้งแต่วันที่ 23 เมษายน ถึง 12 มิถุนายน ค.ศ. 2021 ยังออกอากาศทางสตรีมมิ่งมีเดีย ทีวิง ในเกาหลีใต้ด้วย คิม ฮย็อน-จูและชี จิน-ฮีเคยแสดงร่วมกันใน*[[เจ้าสาวโชคร้ายกับคุณชายถังแตก]]* (2004) และ*[[ไม่ได้รักแต่รักเธอ]]* (2015)

ละครเรื่องนี้จบลงเมื่อวันที่ 12 มิถุนายน ค.ศ. 2021 โดยมีเรตติ้งผู้ชม 5.2% ทั่วประเทศและ 6.1% ในเขตมหานครโซล นับเป็นเรตติ้งสูงสุดที่ทำได้ในช่วงการออกอากาศ

## เรื่องย่อ
ฮัน ช็อง-ฮย็อน (ชี จิน-ฮี) เป็นเจ้าหน้าที่ของหน่วยข่าวกรองแห่งชาติ (เดิมชื่อหน่วยงานวางแผนความมั่นคงแห่งชาติ) ซึ่งปกปิดตัวตนมาเป็นเวลา 30 ปี โดยทำหน้าที่เป็นพ่อและเจ้าของร้านซ่อมจักรยาน ชเว ย็อน-ซู (คิม ฮย็อน-จู) ภรรยาของเขาและทนายความด้านสิทธิมนุษยชน กลายมาเป็นผู้อำนวยการคนแรกของสำนักงานสอบสวนการทุจริต (CIO) ทั้งสองพยายามเปิดโปงความจริง โดยต้องเผชิญหน้ากับกลุ่มผู้มีอำนาจในระดับสูง เป็นการทดสอบความสัมพันธ์ของพวกเขาในฐานะสามีภรรยาเมื่อชีวิตอันเป็นความลับของช็อง-ฮย็อนถูกเปิดเผย

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ช่องเจทีบีซี
หมวดหมู่:รายการโทรทัศน์ที่ระงับการถ่ายทำเนื่องจากการระบาดของโควิด-19
หมวดหมู่:รายการโทรทัศน์เกาหลีใต้ที่ดัดแปลงจากรายการโทรทัศน์อังกฤษ
หมวดหมู่:ละครโทรทัศน์โดยเอสแอลแอล
หมวดหมู่:ละครโทรทัศน์เกาหลีใต้ในปี พ.ศ. 2564
หมวดหมู่:ละครโทรทัศน์เกาหลีใต้ในคริสต์ทศวรรษ 2020
สภากลาโหม

**สภากลาโหม** () อาจหมายถึง:

* สภากลาโหม (ประเทศไทย)
* สภากลาโหมโครเอเชีย หน่วยทหารหลักของชาวโครแอตในช่วงสงครามบอสเนีย มีหน้าที่ในการบรรลุวัตถุประสงค์ทางทหาร
* สภากลาโหมแห่งสหราชอาณาจักร องค์กรที่ได้รับความไว้วางใจทางกฎหมายให้ทำหน้าที่ป้องกันสหราชอาณาจักรและดินแดนโพ้นทะเลของบริเตน
* สภาป้องกันประเทศชั่วคราว ของรัฐบาลกานา หลังจากรัฐบาลที่ได้รับการเลือกตั้งของพรรคประชาชนแห่งชาติถูกโค่นล้มในการเลือกตั้งก่อนหน้านี้
* สภากลาโหมของรัฐสภาโซเวียต เป็นองค์กรของรัฐอย่างเป็นทางการของสหภาพโซเวียต ทำหน้าที่อย่างไม่เป็นทางการในฐานะองค์กรที่อยู่ภายใต้โปลิตบูโรของพรรคคอมมิวนิสต์แห่งสหภาพโซเวียต
พิพิธภัณฑ์เหรียญกษาปณานุรักษ์

**พิพิธภัณฑ์เหรียญกษาปณานุรักษ์** เป็นพิพิธภัณฑ์เฉพาะทางเกี่ยวกับเงินตรา ก่อตั้งโดยกรมธนารักษ์ ตั้งอยู่บนถนนจักรพงษ์ แขวงชนะสงคราม เขตพระนคร กรุงเทพมหานคร

## ประวัติ
กระทรวงการคลังมีนโยบายให้สร้างพิพิธภัณฑ์เฉพาะทางเกี่ยวกับเงินตรา จึงมอบหมายให้กรมธนารักษ์จัดสร้างพิพิธภัณฑ์ภายใต้แนวคิด "วิถีแห่งเงินตรา สินล้ำค่าของแผ่นดิน" กระทรวงการคลังได้ขอพระราชทานชื่อพิพิธภัณฑ์จากพระบาทสมเด็จพระวชิรเกล้าเจ้าอยู่หัว พิพิธภัณฑ์จึงได้รับพระราชทานชื่อว่า "พิพิธภัณฑ์เหรียญกษาปณานุรักษ์" หมายถึงสถานที่เก็บรวบรวมและแสดงสิ่งต่าง ๆ เกี่ยวกับเหรียญอันเป็นที่อนุรักษ์เหรียญกษาปณ์ พระบาทสมเด็จพระวชิรเกล้าเจ้าอยู่หัวพร้อมด้วยสมเด็จพระนางเจ้าสุทิดา พัชรสุธาพิมลลักษณ พระบรมราชินีเสด็จพระราชดำเนินมาทรงเปิดพิพิธภัณฑ์เมื่อวันที่ 15 ตุลาคม พ.ศ. 2562

## ส่วนจัดแสดง

ภายในพิพิธภัณฑ์เหรียญกษาปณานุรักษ์จัดแสดงเงินตราโบราณ เหรียญกษาปณ์หมุนเวียน เหรียญกษาปณ์ที่ระลึก เหรียญต่างประเทศ และเผยแพร่ภารกิจของกรมธนารักษ์ด้านการผลิตเหรียญกษาปณ์และการอนุรักษ์เงินตราโบราณ

พิพิธภัณฑ์แบ่งส่วนจัดแสดงเป็น 3 ชั้น:

* ชั้น 1 ประกอบด้วย:
# ห้องปฐมบทแห่งเงินตรา
# ห้องเส้นทางวิวัฒนาการเงินตรา 
# ห้องพระบาทสมเด็จพระจอมเกล้าเจ้าอยู่หัว พระผู้ปฏิรูปเหรียญกษาปณ์ไทย

* ชั้น 2 ประกอบด้วย:
# ห้องนานาอาณาจักรเหรียญ
# ห้องเริ่มต้นอาณาจักรไทย
# ห้องวิวัฒนาการพดด้วง
# ห้องกษาปณ์รัตนโกสินทร์
# ห้องเหรียญกับสังคมไทย
# ห้องเหรียญนานาชาติ
# ห้องกว่าจะมาเป็นเหรียญ
# ห้องรู้รอบเหรียญ
# ห้องร้อยเรียงเรื่องเงินตรา

* ชั้น 3 ประกอบด้วย:
# ห้องวัฒนากษาปณ์ไทย

## อ้างอิง

## แหล่งข้อมูลอื่น

* พิพิธภัณฑ์เหรียญกษาปณานุรักษ์ ที่เว็บไซต์มิวเซียมไทยแลนด์
* พิพิธภัณฑ์เหรียญกษาปณานุรักษ์ ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* พิพิธภัณฑ์เหรียญกษาปณานุรักษ์ ที่เว็บไซต์การท่องเที่ยวแห่งประเทศไทย

เหรียญกษาปณานุรักษ์

เหรียญกษาปณานุรักษ์
หมวดหมู่:ก่อตั้งในประเทศไทยในปี พ.ศ. 2562
เหรียญกษาปณานุรักษ์
คณะทันตแพทยศาสตร์ มหาวิทยาลัยเกษตรศาสตร์

**โครงการจัดตั้งคณะทันตแพทยศาสตร์ มหาวิทยาลัยเกษตรศาสตร์** () เป็นโครงการจัดตั้งส่วนราชการไทยระดับคณะวิชา สังกัดมหาวิทยาลัยเกษตรศาสตร์ ของมหาวิทยาลัยเกษตรศาสตร์และเป็นสถาบันการศึกษาระดับอุดมศึกษาที่ผลิตบัณฑิตสาขาวิชาทันตแพทยศาสตร์ ภายใต้โครงการอุทยานการแพทย์ของมหาวิทยาลัยเกษตรศาสตร์

## ประวัติ
ที่ประชุมสภามหาวิทยาลัยเกษตรศาสตร์ ครั้งที่ 11/2565 วันที่ 28 พฤศจิกายน พ.ศ. 2565 อนุมัติจัดตั้ง โครงการอุทยานการแพทย์ มหาวิทยาลัยเกษตรศาสตร์    บนพื้นที่ส่วนกลางบางเขน ตามที่อธิการบดีมหาวิทยาลัยเกษตรศาสตร์ (ดร.จงรัก วัชรินทร์รัตน์) ได้มอบหมายให้รองอธิการบดีฝ่ายพัฒนาบัณฑิตขั้นสูงฯ (รองศาสตราจาร์ ดร. สมหวัง ขันตยานุวงศ์) นำเสนอข้อมูลต่อที่ประชุม กล่าวคือ โครงการอุทยานการแพทย์ มหาวิทยาลัยเกษตรศาสตร์ ระยะแรกเป็นการจัดตั้งคณะแพทยศาสตร์ คณะพยาบาลศาสตร์ และโรงพยาบาลมหาวิทยาลัยเกษตรศาสตร์ และระยะที่สองเป็นการจัดตั้งคณะเภสัชศาสตร์ และคณะทันตแพทยศาสตร์ ซึ่งต่อมามหาวิทยาลัยเกษตรศาสตร์ นำโดย ดร. จงรัก วัชรินทร์รัตน์ อธิการบดีมหาวิทยาลัยเกษตรศาสตร์ และคณะ (รองศาสตราจารย์ ดร. สมหวัง ขันตยานุวงศ์ รองอธิการบดีฝ่ายพัฒนาบัณฑิตขั้นสูงฯ รองศาสตราจารย์ พลเอก นพ. ชุมพล เปี่ยมสมบูรณ์ รักษาการแทนคณบดีคณะแพทยศาสตร์ และนางสุชีรา จรรยามั่น  ผู้อำนวยการกองบริหารยุทธศาสตร์) เข้านำเสนอข้อมูลต่อกระทรวงอุดมศึกษา วิทยาศาสตร์ วิจัย และนวัตกรรม เพื่อขอรับการสนับสนุนจากรัฐบาล โดยในวันที่ 24 มกราคม พ.ศ. 2566 ดร. จงรัก วัชรินทร์รัตน์ และคณะ ได้เข้าชี้แจงต่อที่ประชุมคณะรัฐมนตรี (ครม.)  และที่ประชุม ครม. ลงมติอนุมัติโครงการอุทยานการแพทย์ มหาวิทยาลัยเกษตรศาสตร์ (ระยะแรก พ.ศ. 2567-2572) จำนวน 8,863,934,300 บาท  อันประกอบด้วย คณะแพทยศาสตร์ คณะพยาบาลศาสตร์ และโรงพยาบาลมหาวิทยาลัยเกษตรศาสตร์    โดยเป็นงบประมาณสำหรับครุภัณฑ์ สิ่งก่อสร้าง และบุคลากรของคณะแพทยศาสตร์ คณะพยาบาลศาสตร์ และโรงพยาบาลมหาวิทยาลัยเกษตรศาสตร์ และในระยะที่สองตั้งแต่ พ.ศ. 2572 เป็นต้นไป จะเป็นในส่วนของคณะเภสัชศาสตร์ และคณะทันตแพทยศาสตร์  และที่ประชุม ครม. เมื่อวันที่ 3 ตุลาคม พ.ศ. 2566 ได้มีมติอนุมัติรายการผูกพันข้ามปีงบประมาณที่มีวงเงินเกิน 1,000 ล้านบาท ของโครงการอุทยานการแพทย์ มหาวิทยาลัยเกษตรศาสตร์ อีกครั้งหนึ่ง ทั้งนี้ เพื่อให้เป็นไปตามการดำเนินงานวิธีการทางงบประมาณแผ่นดิน

## สัญลักษณ์
* **สัญลักษณ์ประจำคณะ**

* **สีประจำคณะ**
 สีม่วงสุทธาสิโนบล (Royal purple waterlily) รหัสสี : #4F0080

## หลักสูตร

## ความร่วมมือทางวิชาการ
* คณะทันตแพทยศาสตร์ จุฬาลงกรณ์มหาวิทยาลัย ได้รับเป็นสถาบันพี่เลี้ยงให้กับคณะทันตแพทยศาสตร์ มหาวิทยาลัยเกษตรศาสตร์ ทั้งนี้จะได้มีการลงนามในความร่วมมือต่อไป

## อ้างอิง

## ดูเพิ่ม

## แหล่งข้อมูลอื่น

เกษตรศาสตร์
ทันตแพทยศาสตร์
ราชศักดิ์ ส.วรพิน

**ภูศักดิ์ เกิดรัมย์** (เกิด 23 กุมภาพันธ์ พ.ศ. 2510) เป็นที่รู้จักในชื่อ **ราชศักดิ์ ส.วรพิน** เป็นอดีตนักมวยไทยอาชีพชาวไทย เขาเป็นอดีตแชมป์ของสนามมวยราชดำเนินถึง 3 รุ่น ที่โด่งดังในช่วงทศวรรษที่ 1980 และ 1990

## ประวัติและอาชีพ
ราชศักดิ์เริ่มชกมวยไทยตั้งแต่อายุ 14 ปี เขาได้รับการฝึกฝนจากพ่อที่บ้านของเขาในจังหวัดบุรีรัมย์ และทำการชกในจังหวัดใกล้เคียง ได้แก่ สุรินทร์ อุบลราชธานี และนครราชสีมา ในปี พ.ศ. 2530 เขาได้ย้ายเข้ามาอยู่ในกรุงเทพฯ โดยเข้ามาอยู่ในค่ายส.วรพิน

ในปี พ.ศ. 2532 เขาเอาชนะเอกพล ชูวัฒนะ คว้าแชมป์รุ่น 115 ปอนด์ของสนามมวยราชดำเนิน ต่อมาในปีเดียวกันนั้น เขาถูกจับคู่ให้เจอกับหลังสวน พันธ์ยุทธภูมิ เจ้าของฉายาขุนเข่าไร้น้ำใจในการชกแบบแชมป์เจอแชมป์ เขาแพ้คะแนนแต่ก็ชนะการชกแก้มือในอีกไม่ถึงเดือนต่อมา

ราชศักดิ์กลายเป็นนักมวยที่ประสบความสำเร็จในสังเวียนแถบกรุงเทพฯ ด้วยสไตล์มวยเข่าที่หนักหน่วง โดยส่วนใหญ่เขาชกให้กับโปรโมเตอร์ชื่อดังอย่างแคล้ว ธนิกุล ตลอดอาชีพของเขา เขาคว้าแชมป์ของสนามมวยราชดำเนินใน 3 รุ่นน้ำหนักที่แตกต่างกัน และเอาชนะนักชกชื่อดังในยุคของเขาเช่นหลังสวน พันธ์ยุทธภูมิ, เจริญทอง เกียรติบ้านช่อง, เทอดเกียรติ ศิษย์เทพพิทักษ์, โรเบิร์ต แก่นนรสิงห์ และพ่อบ้านไม่รู้โรย ฉมวกเพชร ช่อชะมวง

หลังจากเลิกชกมวยแล้ว ราชศักดิ์ก็ผันตัวมาเป็นเทรนเนอร์ โดยเริ่มจากค่ายเก่าของเขาอย่าง ส.วรพิน และต่อมาก็ย้ายไปอยู่ตามค่ายต่าง ๆ

## อ้างอิง

หมวดหมู่:บุคคลที่เกิดในปี พ.ศ. 2510
หมวดหมู่:บุคคลที่ยังมีชีวิตอยู่
หมวดหมู่:นักมวยไทยชาวไทย
หมวดหมู่:ผู้ฝึกสอนมวยไทย
หมวดหมู่:นักกีฬาจากจังหวัดบุรีรัมย์
ไม่มีสิ่งที่เรียกว่าชาวปาเลสไตน์

"**ไม่มีสิ่งที่เรียกว่าชาวปาเลสไตน์**" () เป็นส่วนหนึ่งของคำกล่าวที่พูดซ้ำกันบ่อยครั้งโดยโกลดา เมอีร์ นายกรัฐมนตรีอิสราเอลในขณะนั้นที่กำลังดำรงตำแหน่งเดือนที่สอง ขณะให้สัมภาษณ์กับ Frank Giles ซึ่งขณะนั้นเป็นรองบรรณาธิการของหนังสือพิมพ์ *[[เดอะซันเดย์ไทมส์]]* เมื่อวันที่ 15 มิถุนายน ค.ศ. 1969 เพื่อเป็นการรำลึกถึงวันครบรอบ 2 ปีของสงครามหกวัน

วลีนี้ถือเป็นตัวอย่างที่โดดเด่นที่สุดเกี่ยวกับการปฏิเสธอัตลักษณ์ปาเลสไตน์แบบเฉพาะของอิสราเอล คำพูดนี้มักถูกใช้เพื่อแสดงให้เห็นถึงการปฏิเสธประวัติศาสตร์ปาเลสไตน์ของอิสราเอล และถือเป็นการสรุปความรู้สึกที่ชาวปาเลสไตน์ตกเป็นเหยื่อของอิสราเอล วลีนี้ถือเป็นวลีสืบทอดของวลีไซออนิสต์แบบคริสต์ก่อนหน้าว่า "ดินแดนที่ไร้ผู้คนสำหรับผู้คนที่ไร้ดินแดน" (A land without a people for a people without a land)

เอ็ดเวิร์ด ซะอีด ศาสตราจารย์และนักเคลื่อนไหวชาวอเมริกันเชื้อสายปาเลสไตน์ ยืนยันว่านั่นคือ "คำพูดที่ได้รับการยกย่องมากที่สุด" ของเมอีร์ Alasdair Soussi นักข่าวอัลญะซีเราะฮ์ เขียนว่า "ความคิดเห็นแบบคติรักชาติแบบใฝ่สงครามของเมอีร์เกี่ยวกับชาวปาเลสไตน์ยังคงเป็นหนึ่งในมรดกที่สำคัญและน่าประณามที่สุดของเธอ"

## การสัมภาษณ์
### คำให้การตอนแรก
บทสัมภาษณ์เรื่อง *ใครสามารถตำหนิอิสราเอลได้* ได้รับการตีพิมพ์ในหนังสือพิมพ์ *[[เดอะซันเดย์ไทมส์]]* เมื่อวันที่ 15 มิถุนายน ค.ศ. 1969 และมีข้อความต่อไปนี้:

* Frank Giles: คุณคิดว่าการเกิดขึ้นของกองกำลังสู้รบของปาเลสไตน์ หรือที่เรียกว่า ฟิดาอียูน เป็นปัจจัยใหม่ที่สำคัญในตะวันออกกลางหรือไม่?
* โกลดา เมอีร์: สำคัญไหม ไม่ ปัจจัยใหม่ไหม ใช่ค่ะ **ไม่มีสิ่งที่เรียกว่าชาวปาเลสไตน์** แล้วเมื่อไหร่กันที่มีชาวปาเลสไตน์ที่เป็นอิสระและมีรัฐปาเลสไตน์? อาจเป็นซีเรียตอนใต้ก่อนสงครามโลกครั้งที่หนึ่ง แล้วก็เป็นปาเลสไตน์ที่รวมจอร์แดนด้วย ไม่ใช่ว่ามีชาวปาเลสไตน์ในปาเลสไตน์ที่ถือว่าตนเองเป็นชาวปาเลสไตน์ แล้วเราก็มาขับไล่พวกเขาออกไปและยึดประเทศของพวกเขาไป พวกเขาไม่มีตัวตนอยู่จริง

### คำให้การภายหลัง
ในการสัมภาษณ์กับเทมส์ทีวีใน ค.ศ. 1970:

*โกลดา เมอีร์: "ชาวปาเลสไตน์เกิดเมื่อไหร่? พื้นที่ทั้งหมดนี้ก่อนสงครามโลกครั้งที่หนึ่งคืออะไร เมื่ออังกฤษได้รับอาณัติเหนือปาเลสไตน์? แล้วปาเลสไตน์คืออะไร? ปาเลสไตน์ในขณะนั้นคือพื้นที่ระหว่างทะเลเมดิเตอร์เรเนียนและชายแดนอิรัก ฝั่งตะวันออกและตะวันตกคือปาเลสไตน์ ฉันป็นชาวปาเลสไตน์ตั้งแต่ ค.ศ. 1921 ถึง 1948 ฉันถือหนังสือเดินทางปาเลสไตน์ ไม่มีสิ่งที่เรียกว่าชาวยิว ชาวอาหรับ และชาวปาเลสไตน์ในพื้นที่นี้ โดยมีเพียงชาวยิวและชาวอาหรับ
*ผู้สัมภาษณ์: "คุณปฏิเสธว่าเคยมีชาวอาหรับปาเลสไตน์มาก่อน แต่ตอนนี้มีขบวนการปลดปล่อยปาเลสไตน์ และประวัติศาสตร์ของขบวนการปลดปล่อยคือพวกเขาเติบโตขึ้น ไม่คิดหรือว่าขบวนการนี้จะเติบโตขึ้นและกลายเป็นศัตรูตัวฉกาจของคุณในที่สุดไหม?"
*โกลดา เมอีร์: "ฉันไม่ได้บอกว่าไม่มีชาวปาเลสไตน์ แต่ฉันบอกว่าไม่มีสิ่งที่เรียกว่าชาวปาเลสไตน์แบบชัดเจน""

ในการให้สัมภาษณ์กับ *[[The New York Times]]* ใน ค.ศ. 1972 เมอีร์ถูกถามว่าเธอเห็นด้วยกับความคิดเห็นดังกล่าวหรือไม่ เธอตอบว่า: "ฉันบอกว่าไม่เคยมีชาติปาเลสไตน์เลย"

## อรรถาธิบาย

## อ้างอิง

หมวดหมู่:การต่อต้านอาหรับในประเทศอิราเอล
หมวดหมู่:ความรู้สึกต่อต้านปาเลสไตน์ในประเทศอิสราเอล
หมวดหมู่:วลีทางการเมือง
หมวดหมู่:โกลดา เมอีร์
หมวดหมู่:ลัทธิปฏิเสธประวัติศาสตร์
หมวดหมู่:ประวัติศาสตร์นิพนธ์ของความขัดแย้งอิสราเอล–ปาเลสไตน์
หมวดหมู่:วลีที่เกี่ยวข้องกับความขัดแย้งอิสราเอล-ปาเลสไตน์
หมวดหมู่:ประวัติศาสตร์เทียม
อีโลนา เอเลค

**อีโลนา เอเลค** () หรือเป็นที่รู้จักในชื่อ**อีโลนา เอเลค-ชาเชอแรร์** (; นามสกุลเดิมก่อนแต่งงาน: “Elek”; 17 พฤษภาคม ค.ศ. 1907 – 24 กรกฎาคม ค.ศ. 1988) เป็นนักฟันดาบโอลิมปิกชาวฮังการี และเธอได้คว้าแชมป์ฟันดาบระดับนานาชาติมากกว่านักกีฬาหญิงคนอื่น ๆ

## ชีวิตช่วงแรกและชีวิตส่วนตัว
เอเลคเกิดเมื่อวันที่ 17 พฤษภาคม ค.ศ. 1907 ในบูดาเปสต์ ราชอาณาจักรฮังการี พ่อของเธอชื่อเอสแลร์ ซึ่งเป็นชาวยิว-ฮังการี และเธอเปลี่ยนมานับถือนิกายลูเทอแรนใน ค.ศ. 1939 ส่วนแม่ของเธอเป็นโรมันคาทอลิก เธอมีพี่น้องเจ็ดคน รวมถึงมาร์กิต เอเลค ที่เป็นนักฟันดาบโอลิมปิกสองสมัย และแม่ของเธอเสียชีวิตเมื่อเธออายุได้ 11 ขวบ ทั้งนี้ อีโลนาสำเร็จการศึกษาจากโรงเรียนดนตรี ครั้นเมื่อฮังการีเข้าร่วมสงครามโลกครั้งที่สองโดยอยู่ฝ่ายนาซีเยอรมนี ชาวฮังการีเชื้อสายยิวถูกห้ามไม่ให้เข้าร่วมการแข่งฟันดาบ ดังนั้น เอเลคและน้องสาวของเธอซึ่งเป็นลูกครึ่งยิวจึงไม่สามารถแข่งได้จนกว่าสงครามจะสิ้นสุดลง

## อาชีพนักฟันดาบ
[thumb|260px|[มาร์กิต แดนี, อีโลนา เอเลค, แอร์นา โบเกิน-โบกาตี และมาร์กิต เอเลค ใน ค.ศ. 1933]]

เอเลคลงแข่งขันให้แก่ประเทศฮังการีในโอลิมปิกสามสมัย และได้รับรางวัลเหรียญรางวัลสามเหรียญ โดยเธอได้รับการยกย่องว่าเป็นนักฟันดาบหญิงที่ยิ่งใหญ่ที่สุดคนหนึ่งในประวัติศาสตร์กีฬาประเภทนี้

### การแข่งชิงแชมป์แห่งชาติฮังการี
เอเลคคว้าแชมป์ฟอยล์ฮังการีใน ค.ศ. 1946–1947, 1949–1950 และ 1952

### การแข่งชิงแชมป์โลก
เอเลคได้รับรางวัลเหรียญทองประเภทฟอยล์หญิงในการแข่งชิงแชมป์โลกเมื่อ ค.ศ. 1934, 1935 และ 1951 รวมถึงเธอได้รับรางวัลเหรียญเงินใน ค.ศ. 1937 และ 1954 ตลอดจนรางวัลเหรียญทองแดงใน ค.ศ. 1955

### โอลิมปิก
เอเลคเป็นผู้หญิงคนแรกที่ได้รับรางวัลเหรียญทองโอลิมปิกสองเหรียญในการแข่งฟอยล์ประเภทบุคคล

การแข่งโอลิมปิกครั้งแรกของเอเลคจัดขึ้นที่โอลิมปิกฤดูร้อน 1936 ในเบอร์ลิน ประเทศเยอรมนี ขณะมีอายุได้ 29 ปี ซึ่งเธอได้รับรางวัลเหรียญทองในการแข่งฟอยล์ นับเป็นสตรีชาวฮังการีคนแรกที่ได้รางวัลเหรียญทองในการแข่งโอลิมปิก โดยในระหว่างนั้น เอเลคซึ่งเป็นชาวยิว ได้เป็นฝ่ายชนะเฮเลเนอ ไมเออร์ ซึ่งเป็นชาวเยอรมันที่มีพ่อเป็นชาวยิว ส่วนรางวัลเหรียญทองแดงตกเป็นของเอ็ลเลิน ไพรส์ ซึ่งเป็นชาวยิวออสเตรีย

การแข่งดังกล่าวถูกยกเลิกใน ค.ศ. 1940 และ ค.ศ. 1944 กระทั่งเมื่อกีฬาโอลิมปิกกลับมาแข่งขันอีกครั้งหลังสงครามโลกครั้งที่สอง เธอได้ทำผลงานในฐานะแชมป์โอลิมปิกอีกครั้งเมื่ออายุได้ 41 ปี โดยได้รางวัลเหรียญทองในการแข่งโอลิมปิกฤดูร้อน 1948 ที่กรุงลอนดอน ประเทศอังกฤษ ส่วนเอ็ลเลิน ไพรส์ คว้ารางวัลเหรียญทองแดงได้อีกครั้ง

นอกจากนี้ เอเลคได้รับรางวัลเหรียญเงินในการแข่งกีฬาโอลิมปิกที่เฮลซิงกิเมื่อ ค.ศ. 1952 โดยหลังจากชนะการแข่งห้าแมตช์แรกในกลุ่มสุดท้าย เธอได้ลุ้นเหรียญทอง แต่เธอกลับแพ้ให้แก่แมกซีน มิตเชล ชาวอเมริกัน และอีเรเน กัมแบร์ ชาวอิตาลี ที่ได้รางวัลเหรียญทอง

### รางวัล
ต่อมา เธอได้รับรางวัลโรเบิร์ต เฟเยริค คัพ และเครื่องอิสริยาภรณ์โอลิมปิก

## สหพันธ์ฟันดาบนานาชาติ
ใน ค.ศ. 1983 เธอได้รับเลือกเป็นประธานกิตติมศักดิ์ของสหพันธ์ฟันดาบนานาชาติ

## หลายปีต่อมาและการเสียชีวิต
ต่อมา เอเลคได้เป็นผู้อำนวยการของบริษัทการค้าแห่งหนึ่ง และเธอเสียชีวิตที่บูดาเปสต์เมื่ออายุได้ 81 ปี

## อ้างอิง

## แหล่งข้อมูลอื่น
* 
* Olympic record
* Olympic site bio

หมวดหมู่:นักฟันดาบฟอยล์หญิงชาวฮังการี
หมวดหมู่:นักฟันดาบสากลในโอลิมปิกฤดูร้อน 1936
หมวดหมู่:นักฟันดาบสากลในโอลิมปิกฤดูร้อน 1948
หมวดหมู่:นักฟันดาบสากลในโอลิมปิกฤดูร้อน 1952
หมวดหมู่:นักฟันดาบสากลถนัดซ้าย
บรรจงศักดิ์ วงศ์ปราชญ์

**บรรจงศักดิ์ วงศ์ปราชญ์** (เกิด 14 สิงหาคม พ.ศ. 2495) เป็นนักกฎหมายชาวไทยที่ดำรงตำแหน่งตุลาการศาลรัฐธรรมนูญตั้งแต่ปี พ.ศ. 2563 ก่อนหน้านี้เขาเคยดำรงตำแหน่งผู้พิพากษาศาลปกครอง

## การศึกษา
เขาได้รับปริญญาตรีศิลปศาสตร์ สาขาวิชารัฐศาสตร์ จากมหาวิทยาลัยเชียงใหม่ ปริญญาตรีนิติศาสตร์ เกียรตินิยมอันดับสอง จากจุฬาลงกรณ์มหาวิทยาลัย และปริญญาโทศิลปศาสตร์ สาขาวิชารัฐศาสตร์ จากมหาวิทยาลัยรามคำแหง

## อาชีพ
### ศาลรัฐธรรมนูญ
พระบาทสมเด็จพระวชิรเกล้าเจ้าอยู่หัวมีพระบรมราชโองการโปรดเกล้าฯ แต่งตั้งบรรจงศักดิ์เป็นตุลาการศาลรัฐธรรมนูญ เมื่อวันที่ 20 สิงหาคม พ.ศ. 2563 และประกาศลงในราชกิจจานุเบกษา เมื่อวันที่ 26 สิงหาคม พ.ศ. 2563

## อ้างอิง

หมวดหมู่:บุคคลที่เกิดในปี พ.ศ. 2495
หมวดหมู่:บุคคลที่ยังมีชีวิตอยู่
หมวดหมู่:ตุลาการศาลรัฐธรรมนูญ
หมวดหมู่:บุคคลจากมหาวิทยาลัยเชียงใหม่
หมวดหมู่:นิสิตเก่าจุฬาลงกรณ์มหาวิทยาลัย
โรงแรมดอลฟิน (เซาแทมป์ตัน)

**โรงแรมดอลฟิน** () เป็นสิ่งก่อสร้างภายใต้การพิทักษ์ – เกรด II เป็นโรงแรมสี่ดาวเก่าแก่ที่สุดในเซาแทมป์ตัน เทศมณฑลแฮมป์เชอร์ ประเทศอังกฤษ มีหลักฐานระบุว่าโรงแรมแห่งนี้เปิดให้บริการเมื่อ ค.ศ. 1454 และเชื่อว่าโรงแรมคงถูกสร้างมาก่อนหน้านั้นแล้ว เพราะยังมีโครงสร้างที่ทำจากไม้ดั้งเดิมและเพดานหินของยุคกลางหลงเหลืออยู่

โรงแรมแห่งนี้เคยเป็นโรงแรมสำหรับรถม้าที่มีชื่อเสียงในคริสต์ศตวรรษที่ 17 และได้รับความนิยมอีกครั้งจากการเป็นเมืองสปาเมื่อช่วง ค.ศ. 1750 ถึง ค.ศ. 1820 บริเวณด้านหน้าของโรงแรมมีประตูทางเข้าสำหรับรถม้า และหน้าต่างมุขรูปโค้งสีขาวสถาปัตยกรรมจอร์เจียนที่มีขนาดใหญ่ที่สุดในประเทศอังกฤษ ภายหลังโรงแรมได้ทำการต่อเติมอีกครั้งใน ค.ศ. 1760 โรงแรมแห่งนี้เคยต้อนรับแขกผู้มีเกียรติมาแล้วหลายต่อหลายคน เช่น สมเด็จพระราชินีนาถวิกตอเรีย พลเรือเอก ลอร์ด เนลสัน เอ็ดเวิร์ด กิบบอน วิลเลียม เมกพีซ แทกเคอรี และโดยเฉพาะเจน ออสติน ซึ่งเธอเคยฉลองวันคล้ายวันเกิดอายุครบ 18 ปีที่โรงแรมแห่งนี้เมื่อ ค.ศ. 1793

หลังปิดให้บริการไประยะหนึ่ง โรงแรมดอลฟินได้รับการปรับปรุงอีกครั้งก่อนกลับมาเปิดให้บริการอีกครั้งเมื่อวันที่ 4 พฤษภาคม ค.ศ. 2010 รวมมูลค่าการปรับปรุงราว 4 ล้านปอนด์ เดือนพฤศจิกายน ค.ศ. 2021 โรงแรมดอลฟินเปิดให้บริการแก่ผู้แสวงหาที่ลี้ภัยโดยเฉพาะ ต่อมาในเดือนเมษายน ค.ศ. 2024 มีการประกาศแผนการที่จะเปลี่ยนให้เป็นที่พักสำหรับนักศึกษา

## เรื่องหลอน
โรงแรมดอลฟิน มีวิญญาณสิงสถิตอยู่ 6 ตน หนึ่งในนั้นคือ มอลลี เป็นวิญญาณสาวใช้ ปรากฏตัวโดยที่ขาอยู่ต่ำกว่าระดับพื้นล่องลอยไปทั่วชั้นล่าง ถือเป็นวิญญาณที่มีชื่อเสียงที่สุดในโรงแรมดังกล่าว

## อ้างอิง

หมวดหมู่:โรงแรมในแฮมป์เชอร์
หมวดหมู่:สถานที่ที่มีรายงานว่ามีผีสิงในสหราชอาณาจักร
โรงพยาบาลรัฐตุรกีเฏาบาส

** โรงพยาบาลรัฐตุรกีเฏาบาส** (; ) เป็นหนึ่งในโรงพยาบาลของรัฐบาลปาเลสไตน์ที่เปิดให้บริการในเขตเวสต์แบงก์ และเป็นโรงพยาบาลแห่งเดียวในเขตผู้ว่าการเฏาบาส โรงพยาบาลแห่งนี้สังกัดกระทรวงสาธารณสุขปาเลสไตน์ รองรับผู้ป่วยในได้ 70 เตียง มีเจ้าหน้าที่ 169 คน ประกอบด้วย
__NOTOC__

## การก่อตั้ง
โรงพยาบาลเปิดทำการในต้นปี พ.ศ. 2557 ให้บริการทางการแพทย์ในเขตผู้ว่าการเฏาบาสและหุบเขาจอร์แดน

## การให้บริการ
อัตราการเข้าใช้บริการของโรงพยาบาลในปี พ.ศ. 2559 อยู่ที่ประมาณร้อยละ 60 โดยให้บริการผ่านแผนกต่าง&thinsp;ๆ ได้แก่ แผนกฉุกเฉิน แผนกสูติศาสตร์และนรีเวชวิทยา แผนกกุมารเวชกรรม แผนกโรคไต แผนกศัลยกรรม แผนกผู้ป่วยหนัก และแผนกผู้ป่วยนอก

## รางวัล
โรงพยาบาลแห่งนี้ได้รับรางวัลโรงพยาบาลที่เป็นมิตรกับเด็ก () จากความยึดมั่นในมาตรฐานสากลในการรักษาและติดตามผู้ป่วยเด็ก และมอบบริการที่ดีให้แก่ผู้รับบริการ

## อ้างอิง

หมวดหมู่:ความสัมพันธ์ตุรกี–ปาเลสไตน์
หมวดหมู่:โรงพยาบาลในรัฐปาเลสไตน์
หมวดหมู่:โรงพยาบาลที่ก่อตั้งในปี พ.ศ. 2556
พิพิธภัณฑ์พื้นบ้านวัดม่วง

**พิพิธภัณฑ์พื้นบ้านวัดม่วง** เป็นพิพิธภัณฑ์ที่ตั้งอยู่ในวัดม่วง ตำบลบ้านม่วง อำเภอบ้านโป่ง จังหวัดราชบุรี จัดแสดงเกี่ยวกับประวัติศาสตร์ วิถีชีวิต และวัฒนธรรมของชุมชนชาวมอญ

## ประวัติ
พิพิธภัณฑ์พื้นบ้านวัดม่วงก่อตั้งขึ้นจากความร่วมมือระหว่างวัดม่วง ชาวบ้านม่วง ชาวมอญในลุ่มแม่น้ำแม่กลอง และมหาวิทยาลัยศิลปากร โดยพระครูวรธรรมพิทักษ์ (ลม พลธมฺโม) เจ้าอาวาสวัดม่วงในเวลานั้นร่วมกับชาวบ้านในการรวบรวมโบราณวัตถุ ศิลปวัตถุ และเครื่องมือเครื่องใช้ต่าง ๆ ที่สะท้อนถึงความเป็นมาและขนบธรรมเนียมประเพณีของชุมชนชาวมอญนำมาจัดแสดง พิพิธภัณฑ์ยังจัดตั้งขึ้นเนื่องในวโรกาสเฉลิมพระชนมพรรษา 5 รอบของสมเด็จพระนางเจ้าสิริกิติ์ พระบรมราชินีนาถซึ่งตรงกับวันที่ 12 สิงหาคม พ.ศ. 2535 โดยได้รับพระราชทานคำแนะนำในการจัดตั้งพิพิธภัณฑ์จากสมเด็จพระเทพรัตนราชสุดาฯ สยามบรมราชกุมารี พิพิธภัณฑ์เปิดอย่างเป็นทางการเมื่อวันที่ 26 กุมภาพันธ์ พ.ศ. 2536 โดยสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินมาทรงเปิดพิพิธภัณฑ์

## ส่วนจัดแสดง
พิพิธภัณฑ์พื้นบ้านวัดม่วงแบ่งส่วนจัดแสดงเป็น 7 ส่วน
# โถง
# มอญในตำนาน
# มอญในทางประวัติศาสตร์
# ภาษามอญและจารึกภาษามอญ 
# ประเพณีวัฒนธรรมมอญ
# มอญอพยพ
# มอญในไทยและผู้นำทางวัฒนธรรม

## อ้างอิง

## แหล่งข้อมูลอื่น
* พิพิธภัณฑ์พื้นบ้านวัดม่วง ที่เว็บไซต์มิวเซียมไทยแลนด์
* พิพิธภัณฑ์พื้นบ้านวัดม่วง ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* พิพิธภัณฑ์พื้นบ้านวัดม่วง ที่เว็บไซต์การท่องเที่ยวแห่งประเทศไทย
* พิพิธภัณฑ์พื้นบ้านวัดม่วง ที่เว็บไซต์เที่ยวราชบุรีดอตคอม

พื้นบ้านวัดม่วง

พื้นบ้านวัดม่วง
หมวดหมู่:สิ่งก่อสร้างในอำเภอบ้านโป่ง
หมวดหมู่:ก่อตั้งในประเทศไทยในปี พ.ศ. 2536
พื้นบ้านวัดม่วง
พื้นบ้านวัดม่วง
แรงปรารถนา (ละครโทรทัศน์เกาหลีใต้)

**แรงปรารถนา** ( ) เป็นละครโทรทัศน์เกาหลีใต้ในปี ค.ศ. 2011 นำแสดงโดย ชัง ฮย็อก, อี มิน-จ็อง และคิม ฮี-แอ เล่าเรื่องราวการควบรวมและเข้าซื้อกิจการ ตลาดหุ้น และโลกการเงิน ท่ามกลางการเข้าซื้อกิจการและการจัดการหุ้นของบริษัท ออกอากาศทางช่องเอสบีเอสตั้งแต่วันที่ 22 กุมภาพันธ์ ถึง 3 พฤษภาคม ค.ศ. 2011 ทุกวันจันทร์และอังคาร เวลา 21:55 น. (เวลามาตรฐานเกาหลี) มีทั้งหมด 21 ตอน

## เรื่องย่อ
คิม โด-ฮย็อนเป็นผู้ชายที่ฉลาดและได้รับการเลี้ยงดูมาอย่างดี เขาเป็นนักเรียนที่เก่งที่สุดในชั้นเรียนของโรงเรียนกฎหมายชั้นนำแห่งหนึ่งของประเทศ ในขณะที่กำลังมองหางานทำ เขาก็ได้รับการว่าจ้างให้เป็นทนายความให้กับครอบครัวที่มีฐานะร่ำรวย ซึ่งความมั่งคั่งที่แท้จริงอาจมากกว่าที่ใครจะจินตนาการได้ ความฝันของเขาที่จะมีชีวิตที่สงบสุขกับแฟนสาว (อี ช็อง-ย็อน) ต้องเปลี่ยนไปเมื่อมีคน "ยื่นข้อเสนอที่เขาไม่สามารถปฏิเสธได้"

## นักแสดง
### นักแสดงหลัก
* ชัง ฮย็อก รับบท คิม โด-ฮย็อน (32 ปี)
: โด-ฮย็อนเป็นผู้ชายที่ฉลาดและมีความทะเยอทะยานสูง จบการศึกษาด้วยคะแนนสูงสุดของชั้นเรียนจากมหาวิทยาลัยที่ดีที่สุดของเกาหลี นอกจากนี้เขายังได้คะแนนสูงสุดของชั้นเรียนในโรงเรียนกฎหมายอีกด้วย พ่อของเขาออกจากบ้านตั้งแต่เขายังเด็ก ทิ้งให้เขาและแม่อยู่เพียงลำพัง แม่ของเขาเลี้ยงดูเขาด้วยความยากลำบากและเสียชีวิตในขณะที่เขาเรียนอยู่ในโรงเรียนกฎหมาย เขาจะรู้สึกอบอุ่นหัวใจก็ต่อเมื่ออยู่กับช็อง-ย็อน แฟนสาวที่คบกันมานานและครอบครัวของเธอเท่านั้น เขาต้องการเริ่มต้นชีวิตครอบครัวและใช้ชีวิตอย่างมีความสุขกับช็อง-ย็อน หลังจากเรียนจบ เขาได้เข้าทำงานกับสำนักงานกฎหมายที่ดีที่สุดในเกาหลีซึ่งทำงานให้กับตระกูลยูผู้มั่งคั่ง ความทะเยอทะยานของเขาในไม่ช้าก็กลายเป็นความโลภ ซึ่งในที่สุดก็เริ่มที่จะทำลายชีวิตของเขา

* อี มิน-จ็อง รับบท อี ช็อง-ย็อน (27 ปี)
: อีเป็นแฟนสาวของโด-ฮย็อนมาอย่างยาวนาน หลังจากเรียนจบจากโรงเรียนพยาบาล เธอได้เข้าทำงานในโรงพยาบาลชั้นนำแห่งหนึ่งของเกาหลี และไม่นานหลังจากนั้นเธอก็ได้เป็นพยาบาลในแผนกวีไอพีของโรงพยาบาล เมื่อโด-ฮย็อนเริ่มกลายเป็นคนละคนหลังจากเข้าทำงานกับสำนักงานกฎหมาย เธอจึงถูกบังคับให้อยู่ห่างจากโด-ฮย็อนเพราะความโลภของเขา เธอเข้าร่วมกับยู มย็อง-จุนในการวางแผนแก้แค้นยู อิน-ฮเย ซึ่งพวกเขาเห็นว่าเป็นผู้รับผิดชอบต่อการเปลี่ยนแปลงนิสัยของโด-ฮย็อน

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ช่องเอสบีเอส
หมวดหมู่:ละครโทรทัศน์เกาหลีใต้ในปี พ.ศ. 2554
หมวดหมู่:ละครโทรทัศน์เกาหลีใต้ในคริสต์ทศวรรษ 2010
หมวดหมู่:ละครโทรทัศน์แนวรักเกาหลีใต้
ลิขิตรักนางทาส

***ลิขิตรักนางทาส*** เป็นละครโทรทัศน์เกาหลีใต้ในปี ค.ศ. 2014 นำแสดงโดย ช็อง ยู-มี, โอ จี-โฮ, คิม ดง-อุก, อี ชี-อา, ช็อน โซ-มิน และอี อี-คย็อง ออกอากาศทุกวันศุกร์และวันเสาร์ เวลา 21:45 น. (เวลามาตรฐานเกาหลี) ทางช่องเจทีบีซีตั้งแต่วันที่ 12 ธันวาคม ค.ศ. 2014 ถึง 28 มีนาคม ค.ศ. 2015 มีจำนวน 20 ตอน

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2557
หมวดหมู่:ละครโทรทัศน์เกาหลีใต้ในคริสต์ทศวรรษ 2010
หมวดหมู่:ละครโทรทัศน์ช่องเจทีบีซี
หมวดหมู่:ละครโทรทัศน์แนวประวัติศาสตร์เกาหลีใต้
กินทามะ ปี 3 ห้อง Z ครูซ่ากินปาจิ

***กินทามะ ปี 3 ห้อง Z ครูซ่ากินปาจิ*** หรือ ***กินทามะ - ปี 3 ห้อง z อาจารย์กินปาจิ*** () เป็นซีรีส์ไลต์โนเวลญี่ปุ่น เขียนเรื่องโดย และวาดภาพประกอบโดยฮิเดอากิ โซราจิ ไลต์โนเวลประกอบด้วยตัวละครจากซีรีส์มังงะผลงานของโซราจิเรื่อง *[[กินทามะ]]* โดยเปลี่ยนฉากท้องเรื่องเป็นโรงเรียน และซากาตะ กินโทกิรับบทเป็นอาจารย์ ไลต์โนเวลเล่มแรกตีพิมพ์ในเดือนกุมภาพันธ์ พ.ศ. 2549 วางจำหน่ายถึงเล่มที่ 10 เมื่อเดือนตุลาคม พ.ศ. 2568 ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ไลท์ ซีรีส์อนิเมะโทรทัศน์ดัดแปลงผลิตโดยสตูดิโอบันไดนัมโกะพิกเชอส์ ออกอากาศตั้งแต่เดือนตุลาคมถึงธันวาคม พ.ศ. 2568

## สื่อ
### ไลต์โนเวล
ไลต์โนเวลเขียนโดย และวาดภาพประกอบโดยฮิเดอากิ โซราจิ ไลต์โนเวลเล่มแรกวางจำหน่ายเมื่อวันที่ 3 กุมภาพันธ์ พ.ศ. 2549 เล่มที่ 10 ซึ่งเป็นเล่มล่าสุดวางจำหน่ายเมื่อวันที่ 3 ตุลาคม พ.ศ. 2568 ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ไลท์ วางจำหน่ายเล่มแรกเมื่อวันที่ 21 กรกฎาคม พ.ศ. 2558

#### เล่ม

### มังงะ
มังงะดัดแปลงแบบแนวตั้งและลงสีชื่อเรื่องว่า  เขียนสตอรีบอร์ดโดยอาโอะ ซูซูเมมูระและวาดภาพโดยยูกิ อาโอนูมะ เริ่มต้นบน *จัมป์ตูน* บริการมังงะแบบแนวตั้งของสำนักพิมพ์ชูเอชะในวันที่ 6 ตุลาคม พ.ศ. 2568

### อนิเมะ
มีการประกาศดัดแปลง *กินทามะ ปี 3 ห้อง Z ครูซ่ากินปาจิ* เป็นอนิเมะในงาน *กินทามะ* อาโตะ โนะ มัตสึริในเดือนมีนาคม พ.ศ. 2566 ซีรีส์อนิเมะผลิตโดยสตูดิโอบันไดนัมโกะพิกเชอส์ กำกับโดยนัตสึมิ ฮิงาชิดะ โดยมาโกโตะ โมริวากิทำหน้าที่หัวหน้าผู้กำกับ คาซูยูกิ ฟูเดยาซุและมิเตมาร์ก II ทำหน้าที่เขียนบทซีรีส์ ชินจิ ทาเกอูจิทำหน้าที่ออกแบบตัวละครและหัวหน้าผู้กำกับแอนิเมชัน ออดิโอไฮส์รับผิดชอบดนตรีประกอบ กำหนดให้ออกอากาศทางช่องทีวีโตเกียวและช่องในเครือตั้งแต่วันที่ 7 ตุลาคมถึง 23 ธันวาคม พ.ศ. 2568 เพลงเปิดคือเพลง  ร้องโดยวีทูบเบอร์บตจิ โบโรมารุ ส่วนเพลงปิดคือเพลง "อันเดอร์คลาสฮีโร" (Underclass HERO) ร้องโดยวงลองแมน

เมเดียลิงก์ได้ลิขสิทธิ์เผยแพร่ซีรีส์ในเอเชียใต้และเอเชียตะวันออกเฉียงใต้สำหรับฉายผ่านสัญญาณต่อเนื่องทางช่องยูทูบอนิ-วัน เอเชีย รูปแบบพากย์ภาษาไทยเริ่มฉายทางช่องยูทูบอนิ-วัน ไทยแลนด์ในวันที่ 4 พฤศจิกายน พ.ศ. 2568

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  
*  
*  
* อนิเมะ ''กินทามะ ปี 3 ห้อง Z ครูซ่ากินปาจิ'' ที่อนิ-วัน ไทยแลนด์
** ''กินทามะ ปี 3 ห้อง Z ครูซ่ากินปาจิ'' (พากย์ไทย) ที่อนิ-วัน ไทยแลนด์
* อนิเมะ ''กินทามะ ปี 3 ห้อง Z ครูซ่ากินปาจิ'' ที่อนิ-วัน เอเชีย
* อนิเมะ ''กินทามะ ปี 3 ห้อง Z ครูซ่ากินปาจิ'' ที่บิลิบิลิ
* อนิเมะ 
* อนิเมะ ''กินทามะ ปี 3 ห้อง Z ครูซ่ากินปาจิ'' ที่ทรูไอดี
* 

ปี 3 ห้อง Z ครูซ่ากินปาจิ
หมวดหมู่:นิยายญี่ปุ่นที่ตีพิมพ์ในปี พ.ศ. 2549
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:มังงะที่ตีพิมพ์ในปี พ.ศ. 2568
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:อนิเมะภาคแยก
หมวดหมู่:บันไดนัมโกะพิกเชอส์
หมวดหมู่:ไลต์โนเวล
หมวดหมู่:เมเดียลิงก์
หมวดหมู่:การ์ตูนญี่ปุ่นแนวโชเน็ง
หมวดหมู่:มังงะของสำนักพิมพ์ชูเอชะ
หมวดหมู่:ภาคแยก
หมวดหมู่:รายการโทรทัศน์ของทีวีโตเกียว
หมวดหมู่:สยามอินเตอร์คอมิกส์
ฮิตมีฮาร์ดแอนด์ซอฟต์

***ฮิตมีฮาร์ดแอนด์ซอฟต์*** () เป็นสตูดิโออัลบั้มลำดับที่ 3 ของนักร้องและนักแต่งเพลงชาวอเมริกัน บิลลี ไอลิช วางจำหน่ายเมื่อวันที่ 17 พฤษภาคม ค.ศ. 2024 ภายใต้สังกัดดาร์กรูมและอินเตอร์สโคปเรเคิดส์ นับเป็นอัลบั้มเต็มชุดแรกของเธอตั้งแต่อัลบั้ม *[[แฮปปีเออร์แดนเอฟเวอร์]]* (2021) ไอลิชได้ร่วมประพันธ์เพลงในอัลบั้มกับพี่ชายและผู้ร่วมงานประจำของเธอ ฟินเนียส โอคอนเนลล์ ผู้ทำหน้าที่เป็นผู้ผลิตของอัลบั้มด้วย ในเชิงดนตรี อัลบั้มนี้ถูกจัดให้อยู่ในแนวอัลต์ป็อปและเบดรูมป็อป

เมื่อออกวางจำหน่าย*ฮิตมีฮาร์ดแอนด์ซอฟต์* ได้รับคำชื่นชมอย่างล้นหลามจากนักวิจารณ์ โดยต่างยกย่องการผลิตงานเพลง การประพันธ์เพลง และการขับร้อง อัลบั้มนี้ติดอันดับหนึ่งบนชาร์ตในกว่า 20 ประเทศ รวมถึงออสเตรเลีย แคนาดา เยอรมนี ไอร์แลนด์ นิวซีแลนด์ และสหราชอาณาจักร ในสหรัฐ *ฮิตมีฮาร์ดแอนด์ซอฟต์*เปิดตัวที่อันดับสองบนชาร์ต''บิลบอร์ด'' 200 และมีเพลงทั้ง 10 เพลงในอัลบั้มติด 40 อันดับสูงสุดของ''บิลบอร์ด''ฮอต 100 เพลง "Lunch" ถูกปล่อยออกมาเป็นซิงเกิลนำในเวลาเดียวกับการออกอัลบั้ม ขณะที่ "Birds of a Feather" ถูกปล่อยเป็นซิงเกิลที่สองและประสบความสำเร็จในเชิงพาณิชย์อย่างสูง โดยขึ้นถึงอันดับสองบน''บิลบอร์ด''ฮอต 100 และติด 10 อันดับในหลายประเทศ ในการประกาศรางวัลแกรมมี ครั้งที่ 67 อัลบั้มและเพลงจาก *ฮิตมีฮาร์ดแอนด์ซอฟต์* ได้รับการเสนอชื่อเข้าชิงทั้งหมดเจ็ดรางวัล รวมถึงอัลบั้มแห่งปี อัลบั้มเพลงป็อปยอดเยี่ยม เพลงแห่งปี และบันทึกเสียงแห่งปี

เพื่อสนับสนุนการประชาสัมพันธ์อัลบั้ม ไอลิชได้ออกเดินสายคอนเสิร์ตครั้งที่เจ็ดในชื่อ ฮิตมีฮาร์ดแอนด์ซอฟต์: เดอะทัวร์ ซึ่งเริ่มต้นเมื่อวันที่ 29 กันยายน ค.ศ. 2024

## การตอบรับที่สำคัญ

### อันดับสิ้นปี

## รางวัล

## รายชื่อเพลง

## ชาร์ต

### ชาร์ตรายสัปดาห์

### ชาร์ตรายเดือน

### ชาร์ตสิ้นปี

## การรับรองและยอดการจำหน่าย

## ประวัติการจำหน่าย

## อ้างอิง

### เชิงอรรถ

หมวดหมู่:อัลบั้มเพลงในปี พ.ศ. 2567
หมวดหมู่:อัลบั้มเพลงของบิลลี ไอลิช
หมวดหมู่:อัลบั้มเพลงของค่ายอินเตอร์สโคปเรเคิดส์
พิพิธภัณฑ์หนังใหญ่วัดขนอน

**พิพิธภัณฑ์หนังใหญ่วัดขนอน** เป็นพิพิธภัณฑ์ที่ตั้งอยู่ในวัดขนอน ตำบลสร้อยฟ้า อำเภอโพธาราม จังหวัดราชบุรี ภายในพิพิธภัณฑ์จัดแสดงนิทรรศการหนังใหญ่  ประวัติความเป็นมา และกรรมวิธีการแกะตัวหนังใหญ่

## ประวัติ
หนังใหญ่ของวัดขนอนสร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ริเริ่มโดยพระครูศรัทธาสุนทรหรือหลวงปู่กล่อม เจ้าอาวาสของวัดขนอนในเวลานั้น โดยท่านได้ชักชวนครูอั๋ง ช่างจาด ช่างจ๊ะ และช่างพ่วงมาร่วมกันแกะตัวหนัง หนังใหญ่ชุดแรกที่สร้างคือชุดหนุมานถวายแหวน และสร้างเพิ่มอีกจนมีจำนวนรวมทั้งหมด 9 ชุด มีตัวหนังทั้งหมด 313 ตัว หลังพระครูศรัทธาสุนทรมรณภาพเมื่อวันที่ 5 ธันวาคม พ.ศ. 2485 การแสดงหนังใหญ่ก็ค่อย ๆ หยุดไป เหลือเพียงการแสดงในวันครบรอบการมรณภาพซึ่งลูกศิษย์จะร่วมกันเชิดถวายทุกปีในช่วงแรก ๆ เมื่อเวลาผ่านไปหนังใหญ่เสื่อมความนิยม ตัวหนังจึงถูกกลับไว้ในศาลาดินหลังเก่า ๆ โดยขาดการรักษาดูแล จนกระทั่งประมาณ พ.ศ. 2519 ศาสตราจารย์ พันตรีหญิง คุณหญิงผะอบ โปษะกฤษณะมาการวิจัยในวัดขนอน เมื่อผลงานวิจัยเผยแพร่ออกไปก็ทำให้หนังใหญ่กลายเป็นที่รู้จักอีกครั้ง วัดขนอนและชุมชนจึงความเห็นร่วมกันว่าควรนำประเพณีการแสดงหนังใหญ่กลับมาฝึกหัดให้นักเรียนและคนในชุมชน เกิดเป็นคณะหนังใหญ่วัดขนอนที่ก่อตั้งขึ้นใหม่ ได้ออกแสดงตามงานต่าง ๆ ในกรุงเทพฯ และจังหวัดใกล้เคียง

เมื่อ พ.ศ. 2532 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงมีพระราชดำริให้วัดขนอนอนุรักษ์หนังใหญ่ที่มีอยู่ทั้งหมด และจัดทำหนังใหญ่ชุดใหม่เพื่อใช้ในการแสดงแทน โดยมหาวิทยาลัยศิลปากรเป็นผู้รับผิดชอบในการจัดทำหนังใหญ่ชุดใหม่และนำมาทูลเกล้าฯ ถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันที่ 21 มิถุนายน พ.ศ. 2538 ณ โรงละครแห่งชาติ พระองค์พระราชทานหนังใหญ่ชุดใหม่ให้วัดขนอนใช้ในการแสดงต่อไป พระองค์พระราชทานพระราชดำริให้มหาวิทยาลัยศิลปากรดำเนินการจัดสร้างพิพิธภัณฑ์หนังใหญ่วัดขนอนโดยปรับปรุงหมู่เรือนไทยที่เป็นกฺฎิสงฆ์และศาลาการเปรียญของวัดมาดัดแปลงเป็นพิพิธภัณฑ์เพื่อใช้เก็บรักษาตัวใหญ่ชุดเก่าและเป็นแหล่งเรียนรู้ให้กับผู้สนใจ พิพิธภัณฑ์เปิดอย่างเป็นทางการเมื่อ พ.ศ. 2542 และถือเป็นส่วนหนึ่งในการร่วมเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร (รัชกาลที่ 9) เนื่องในพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542

## อ้างอิง

## แหล่งข้อมูลอื่น
* พิพิธภัณฑ์หนังใหญ่วัดขนอน ที่เว็บไซต์มิวเซียมไทยแลนด์
* พิพิธภัณฑ์หนังใหญ่วัดขนอน ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* พิพิธภัณฑ์หนังใหญ่ วัดขนอน ที่เว็บไซต์การท่องเที่ยวแห่งประเทศไทย
* วัดขนอนหนังใหญ่ ที่เว็บไซต์เที่ยวราชบุรีดอตคอม

หนังใหญ่วัดขนอน

หนังใหญ่วัดขนอน
หมวดหมู่:สิ่งก่อสร้างในอำเภอโพธาราม
หมวดหมู่:ก่อตั้งในประเทศไทยในปี พ.ศ. 2542
สุภกิต เจียรวนนท์

**สุภกิต เจียรวนนท์** (เกิด พ.ศ. 2506) เป็นนักธุรกิจชาวไทยและประธานเครือเจริญโภคภัณฑ์ ซึ่งเป็นกลุ่มบริษัทข้ามชาติที่บิดาของเขาเป็นเจ้าของ

## การศึกษา
สุภกิตเข้าเรียนที่มหาวิทยาลัยนิวยอร์กและสำเร็จการศึกษาใน พ.ศ. 2530 จาก Stern School of Business โดยได้รับปริญญาตรีสาขาบริหารธุรกิจ

## อาชีพ
เมื่อวันที่ 9 มกราคม พ.ศ. 2560 สุภกิตเข้ารับตำแหน่งประธานกรรมการเครือเจริญโภคภัณฑ์ โดยมีศุภชัย เจียรวนนท์ ผู้เป็นน้องชายดำรงตำแหน่งประธานเจ้าหน้าที่บริหาร ทั้งสองตำแหน่งนี้เดิมเป็นของธนินท์ เจียรวนนท์ ผู้เป็นบิดา

## ชีวิตส่วนตัว
สุภกิตแต่งงานกับคัง ซู-ฮย็อง ชาวเกาหลีใต้ ซึ่งต่อมาเปลี่ยนชื่อเป็น มาริษา เจียรวนนท์ ใน พ.ศ. 2541

## อ้างอิง

หมวดหมู่:บุคคลที่เกิดในปี พ.ศ. 2506
หมวดหมู่:บุคคลที่ยังมีชีวิตอยู่
หมวดหมู่:นักธุรกิจชาวไทย
หมวดหมู่:ศิษย์เก่าจากมหาวิทยาลัยนิวยอร์ก
หมวดหมู่:เครือเจริญโภคภัณฑ์
หมวดหมู่:สกุลเจียรวนนท์
จังหวัดแซนจอน

**จังหวัดแซนจอน** ( , ) เป็นหนึ่งใน 31 จังหวัดของประเทศอิหร่าน มีเมืองหลักคือเมือง แซนจอน เป็นจังหวัดบนภูเขาที่มีพื้นที่ประมาณ 22,000&nbsp;ตารางกิโลเมตร ตั้งอยู่ในภูมิภาค 3 ของอิหร่าน ประชากรสองในสามของจังหวัดอาศัยอยู่ในเมือง ส่วนใหญ่ที่เมืองหลักและแอบแฮร์

ชาวอาเซอร์ไบจานเป็นกลุ่มชาติพันธุ์หลักในจังหวัดนี้ รองลงมาคือ ชาวตาต เช่นเดียวกับทุกภูมิภาคของอิหร่าน *[[ภาษากลาง]]* คือ ภาษาเปอร์เซีย

## อ้างอิง

หมวดหมู่:จังหวัดของประเทศอิหร่าน
สโมสรฟุตบอลสมุทรสาคร ซิตี้ ในฤดูกาล 2565–66

**ฤดูกาล 2565–66** เป็นฤดูกาลที่ 2 ของ สโมสรฟุตบอลสมุทรสาคร ซิตี้ ในการแข่งขันฟุตบอลรายการของสมาคมฟุตบอลแห่งประเทศไทย และเป็นฤดูกาลแรกในการแข่งขันระดับลีกอาชีพ หลังจากที่ฤดูกาลก่อนสโมสรสามารถคว้าแชมป์ไทยแลนด์ อเมเจอร์ลีก โซนกรุงเทพและปริมณฑล ได้สำเร็จ ทำให้ได้เลื่อนชั้นขึ้นมาแข่งขันในระดับไทยลีก 3

ในฤดูกาลนี้แม้สโมสรจะมีที่ตั้งในจังหวัดสมุทรสาคร แต่ได้ทำการเช่าสนามกีฬามหาวิทยาลัยกรุงเทพธนบุรี เขตทวีวัฒนา ซึ่งอยู่ในกรุงเทพมหานคร เป็นสนามเหย้าของทีม และได้แต่งตั้งศรายุทธ ชัยคำดี อดีตกองหน้าทีมชาติไทย ให้เข้ามาเป็นหัวหน้าผู้ฝึกสอนในฤดูกาลนี้

## ผู้เล่นฤดูกาล 2565–66
### รายละเอียดผู้เล่น ฤดูกาล 2565–66

:*ข้อมูล ณ วันที่​ 19 มีนาคม พ.ศ. 2566*
:*สถิติการลงสนามและการยิงประตูรวมการแข่งขันทุกรายการ*

## การเปลี่ยนแปลงผู้เล่น
### ก่อนเปิดฤดูกาล
#### ย้ายเข้า

#### ย้ายออก

### ครึ่งฤดูกาล
#### ย้ายเข้า

#### ย้ายออก

## การแข่งขันในฤดูกาล
### ไทยลีก 3 โซนกรุงเทพและปริมณฑล

#### ตารางคะแนน

#### ผลงานโดยรวม

#### ผลงานและอันดับในแต่ละนัด

#### ผลการแข่งขัน

### เอฟเอคัพ

#### ผลการแข่งขัน

### ลีกคัพ

## สถิติการลงสนามและการทำประตูของผู้เล่น ในฤดูกาล 2565–66
* สถิตินับถึงวันที่ 19 มีนาคม 2566

|-
! colspan=12 style="background:#FFEE00; color:#000000; text-align:center"| ผู้รักษาประตู

|-

|-

|-

|-
! colspan=12 style="background:#FFEE00; color:#000000; text-align:center"| กองหลัง

|-

|-

|-

|-

|-

|-

|-
! colspan=12 style="background:#FFEE00; color:#000000; text-align:center"| กองกลาง
|-

|-

|-

|-

|-

|-

|-

|-

|-

|-

|-

|-
! colspan=12 style="background:#FFEE00; color:#000000; text-align:center"| กองหน้า
|-

|-

|-

|-

|-

|-

|-
! colspan=12 style="background:#FFEE00; color:#000000; text-align:center"| ผู้เล่นที่ย้ายออกระหว่างฤดูกาล
|-

|-

|-

|-

|-

|-

|-

|-

|-

|-

|-
|}

### อันดับการทำประตูของผู้เล่น

* นับถึง 19 มีนาคม 2566

### อันดับคลีนชีตส์ของผู้รักษาประตู
* สถิติถึง 19 มีนาคม 2566

## อ้างอิง

2565–2566
สมุทรสาคร ซิตี้
จักรยานประเภทถนนชิงแชมป์ประเทศไทย 2568

**จักรยานประเภทถนนชิงแชมป์ประเทศไทย 2568** เป็นการแข่งขันกีฬาจักรยานประเภทถนนชิงถ้วยพระราชทานฯ "คิงส์ภูมิพล" ประจำปีของประเทศไทย และเป็นการแข่งขันชิงแชมป์ประเทศระดับ CN จัดขึ้นโดยสมาคมกีฬาจักรยานแห่งประเทศไทย ในพระบรมราชูปถัมภ์ โดยการแข่งขันในสนามที่ 1 จะมีเก็บคะแนนสะสมอันดับโลกของยูซีไอ และผู้ชนะเลิศจะได้สิทธิ์สวมเสื้อแชมป์ประเทศไทย (สีขาว) ลงทำแข่งขันระดับนานาชาติที่ยูซีไอให้การรับรองเป็นระยะเวลาหนึ่งปี

## กำหนดการแข่งขัน

## สรุปผลการแข่งขัน

## ตารางคะแนนสะสม
### ไทม์ไทรอัล

### โรดเรซ
 

## อ้างอิง

## แหล่งข้อมูลอื่น
* 

หมวดหมู่:กีฬาไทยในปี พ.ศ. 2568
หมวดหมู่:การแข่งขันจักรยานในประเทศไทย
หมวดหมู่:การแข่งขันกีฬาในจังหวัดกาญจนบุรี
หมวดหมู่:การแข่งขันกีฬาในจังหวัดจันทบุรี
หมวดหมู่:การแข่งขันกีฬาในจังหวัดพิจิตร
หมวดหมู่:การแข่งขันกีฬาในจังหวัดสระแก้ว
หมวดหมู่:การแข่งขันกีฬาในจังหวัดตาก
ดาวน์แบด

**"ดาวน์แบด"** () เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่สิบเอ็ด *[[เดอะทอร์เชอด์โพอิตส์ดีพาร์ตเมนต์]]* (2024) เธอได้ร่วมประพันธ์และอำนวยการผลิตเพลงนี้กับแจ็ก แอนโตนอฟฟ์ ซึ่งยังเป็นผู้บรรเลงดนตรีในเพลงร่วมกับสมาชิกวงบลีเชอร์สอีกด้วย เนื้อหาเพลง "ดาวน์แบด" กล่าวถึงความหลงใหลชั่วขณะ โดยผู้บรรยายเปรียบเทียบการตกหลุมรักกับการถูกลักพาตัวโดยสิ่งมีชีวิตนอกโลก และในเวลาต่อมาก็ถูกคนรักทอดทิ้งอย่างกะทันหัน ในด้านดนตรี เพลงนี้เป็นแนวซินท์ป็อปที่ผสมผสานองค์ประกอบของอาร์แอนด์บีในด้านจังหวะและท่วงทำนองการร้อง

ในบทวิจารณ์ของสื่อต่าง ๆ นักวิจารณ์บางรายได้ชื่นชมว่าเพลง "ดาวน์แบด" เป็นเพลงที่ติดหูและมีเนื้อหาที่เรียบง่าย เพลงนี้ติด 10 อันดับสูงสุดในหลายประเทศ ได้แก่ ออสเตรเลีย แคนาดา ลักเซมเบิร์ก มาเลเซีย นิวซีแลนด์ ฟิลิปปินส์ สิงคโปร์ สหราชอาณาจักร และสหรัฐ นอกจากนี้ยังได้รับการรับรองยอดขายระดับแพลตตินัมในออสเตรเลีย และระดับโกลด์ในนิวซีแลนด์และสหราชอาณาจักร สวิฟต์ได้นำเพลงนี้บรรจุไว้ในรายการแสดงดิเอราส์ทัวร์ที่ปรับปรุงใหม่ตั้งแต่เดือนพฤษภาคม ค.ศ. 2024 เป็นต้นมา

## เบื้องหลังและการวางจำหน่าย
[left|thumb|สวิฟต์ขณะทำการแสดงเพลง "ดาวน์แบด" ใน[ดิเอราส์ทัวร์ในปี 2024]]
สวิฟต์เริ่มทำงานในอัลบั้ม *[[เดอะทอร์เชอด์โพอิตส์ดีพาร์ตเมนต์]]* ทันทีหลังจากที่เธอส่งสตูดิโออัลบั้มลำดับที่สิบ *[[มิดไนส์]]* ให้ค่ายรีพับลิกเรเคิดส์ เพื่อเตรียมวางจำหน่ายในปี 2022 เธอทำงานต่อเนื่องอย่างลับ ๆ ตลอดการทัวร์ดิเอราส์ทัวร์ ช่วงการแสดงในสหรัฐในปี 2023 แนวคิดของอัลบั้มนี้เกิดขึ้นท่ามกลางช่วงเวลาที่ชีวิตส่วนตัวของสวิฟต์ยังคงเป็นประเด็นที่สื่อมวลชนให้ความสนใจอย่างกว้างขวาง เธออธิบายว่า *เดอะทอร์เชอด์โพอิตส์ดีพาร์ตเมนต์* เป็นอัลบั้มที่เปรียบเสมือน "เส้นชีวิต" ของเธอ และเป็นงานที่เธอ "จำเป็นต้องทำจริง ๆ" ค่ายรีพับลิกเรเคิดส์วางจำหน่ายอัลบั้มนี้เมื่อวันที่ 19 เมษายน ค.ศ. 2024 โดยมีเพลง "ดาวน์แบด" อยู่ในลำดับที่สี่ของรายชื่อเพลงในอัลบั้ม

ตั้งแต่การแสดงดิเอราส์ทัวร์ในกรุงปารีส เดือนพฤษภาคม ค.ศ. 2024 สวิฟต์ได้บรรจุเพลง "ดาวน์แบด" ไว้ในรายชื่อเพลงที่ใช้แสดงสด เธอแสดงเพลงนี้โดยนั่งอยู่บนแท่นโลหะหมุนที่เคลื่อนที่ไปทั่วเวที ขณะที่มีภาพยูเอฟโอปรากฏอยู่เหนือศีรษะของเธอ

## ชาร์ต

### ชาร์ตรายสัปดาห์

### ชาร์ตสิ้นปี

## การรับรอง

## อ้างอิง

หมวดหมู่:เพลงในปี พ.ศ. 2567
หมวดหมู่:เพลงของเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยแจ็ก แอนโตนอฟฟ์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยแจ็ก แอนโตนอฟฟ์
หมวดหมู่:เพลงซินท์ป็อปอเมริกัน
Կ

**Ken** หรือ **Gen** (ตัวพิมพ์ใหญ่: Կ; ตัวพิมพ์เล็ก: կ; อาร์มีเนีย: կեն) เป็นตัวอักษรตัวที่ 15 ในอักษรอาร์มีเนีย, เป็นเสียงหยุด เพดานอ่อน ไม่ก้อง () ในภาษาถิ่นอาร์มีเนียตะวันออก แต่เป็นเสียงหยุด เพดานอ่อน ก้อง () inภาษาถิ่นอาร์มีเนียตะวันตก โดยทั่วไปจะเขียนด้วยอักษรโรมัน K ตัวอักษรนี้ถูกสร้างโดย Mesrop Mashtots ในคริสต์ศตวรรษที่ 5 ในระบบเลขอาร์มีเนียมีค่าเท่ากับ 60

## แกลเลอรี
thumb|แบบตัวอักษรแต่ละแบบ

## ยูนิโคด

## อ้างอิง

## แหล่งข้อมูลอื่น

*  บนวิกิพจนานุกรม
*  บนวิกิพจนานุกรม
* 

หมวดหมู่:อักษรอาร์มีเนีย
คำสาปรัก เจ้าหญิงแม่มด

***คำสาปรัก เจ้าหญิงแม่มด*** เป็น ละครโทรทัศน์เกาหลีใต้ในปี ค.ศ. 2016 นำแสดงโดยยุน ชี-ยุน, คิม แซ-รน, อี ซ็อง-แจ, ยุม ช็อง-อา และควัก ชี-ยัง เรื่องราวของละครเรื่องนี้ได้รับแรงบันดาลใจมาจากหนังสือชื่อ *Dongui Bogam* ออกอากาศทางช่องเจทีบีซีทุกวันศุกร์และวันเสาร์ เวลา 20:30 น. (เวลามาตรฐานเกาหลี) ตั้งแต่วันที่ 13 พฤษภาคม ถึง 16 กรกฎาคม ค.ศ. 2016 จำนวน 20 ตอน

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2559
หมวดหมู่:ละครโทรทัศน์ช่องเจทีบีซี
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์แนวจินตนิมิตเกาหลีใต้
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2010
ภาวะอยู่ร่วมกัน

[thumb|upright=1.5|ใน[ภาวะอยู่ร่วมกันเพื่อทำความสะอาด (cleaning symbiosis) นี้ ปลาการ์ตูนจะกินสัตว์ไม่มีกระดูกสันหลังขนาดเล็ก ซึ่งเป็นสิ่งที่อาจก่อให้เกิดอันตรายต่อดอกไม้ทะเลได้ ในขณะเดียวกัน มูลของปลาการ์ตูนก็เป็นแหล่งสารอาหารให้กับดอกไม้ทะเล ส่วนปลาการ์ตูนเองก็ได้รับการปกป้องจากผู้ล่าด้วยเซลล์พิษของดอกไม้ทะเล ซึ่งปลาการ์ตูนมีภูมิคุ้มกัน ความสัมพันธ์นี้จึงถูกจัดอยู่ในประเภทพึ่งพากัน]]

**ภาวะอยู่ร่วมกัน** () คืออันตรกิริยาชีวภาพที่ใกล้ชิดและยาวนานระหว่างสิ่งมีชีวิตสองสิ่งที่ต่างสปีชีส์กัน ในปี ค.ศ. 1879 ไฮน์ริช อันท็อน เดอ บารี ได้ให้นิยามภาวะพึ่งพาอาศัยไว้ว่า "การใช้ชีวิตร่วมกันของสิ่งมีชีวิตที่แตกต่างกัน" บางครั้ง คำนี้ก็ถูกนำไปใช้ในความหมายที่จำกัดและเฉพาะเจาะจงมากขึ้น โดยหมายถึงภาวะที่ได้ประโยชน์ร่วมกัน ซึ่งเป็นความสัมพันธ์ที่สิ่งมีชีวิตทั้งสองฝ่ายมีส่วนช่วยในการดำรงชีวิตของอีกฝ่ายหนึ่ง ซึ่งหมายความว่าพวกมันต่างให้ประโยชน์ซึ่งกันและกันในทางใดทางหนึ่งนั่นเอง

ภาวะอยู่ร่วมกันนั้นมีความหลากหลาย และสามารถจัดแบ่งได้หลายวิธี โดยอาจเป็นแบบพึ่งพาโดยสมบูรณ์ หมายความว่า สิ่งมีชีวิตฝ่ายใดฝ่ายหนึ่งหรือทั้งสองฝ่ายต้องพึ่งพาอาศัยกันเพื่อความอยู่รอด หรืออาจเป็นแบบพึ่งพาแบบไม่สมบูรณ์ หมายความว่า พวกมันสามารถดำรงชีวิตอยู่ได้ด้วยตนเองโดยอิสระ เมื่อสิ่งมีชีวิตฝ่ายหนึ่งอาศัยอยู่บนพื้นผิวของอีกฝ่าย เช่น เหาที่อยู่บนร่างกายมนุษย์ จะเรียกว่า ภาวะอยู่ร่วมกันภายนอก (ectosymbiosis) เมื่อคู่หนึ่งอาศัยอยู่ภายในเนื้อเยื่อของอีกฝ่าย เช่น สาหร่ายซิมไบโอดิเนียมที่อยู่ภายในปะการัง จะเรียกว่า ภาวะอยู่ร่วมกันภายใน (endosymbiosis) ความสัมพันธ์ที่ส่งผลลดความสามารถในการอยู่รอดและการสืบพันธุ์ของทั้งสองฝ่าย เรียกว่า ภาวะแข่งขัน (competition) ความสัมพันธ์ที่ส่งผลลดความสามารถในการอยู่รอดของฝ่ายใดฝ่ายหนึ่งเท่านั้น เรียกว่า ภาวะอาศัยเสียประโยชน์ (amensalism) ความสัมพันธ์ที่ฝ่ายหนึ่งได้ประโยชน์แต่อีกฝ่ายไม่ได้รับผลกระทบมากนัก เรียกว่า ภาวะอิงอาศัย (commensalism) ความสัมพันธ์ที่ฝ่ายหนึ่งได้ประโยชน์โดยที่อีกฝ่ายเสียประโยชน์ เรียกว่า ภาวะปรสิต (parasitism) สุดท้าย ความสัมพันธ์ที่ทั้งสองฝ่ายได้ประโยชน์ร่วมกัน เรียกว่า ภาวะพึ่งพากัน (mutualistic)

ภาวะอยู่ร่วมกัน มักเป็นปัจจัยขับเคลื่อนที่สำคัญในวิวัฒนาการของสปีชีส์ต่าง ๆ โดยเฉพาะอย่างยิ่งความสัมพันธ์แบบพึ่งพากัน ที่ได้ช่วยให้สิ่งมีชีวิตสามารถบุกเบิกสภาพแวดล้อมใหม่ ๆ ได้ ยกตัวอย่างเช่น ทฤษฎีซิมไบโอเจเนซิสที่เชื่อกันว่าเป็นกลไกที่ช่วยให้เกิดเซลล์ยูแคริโอตขึ้น เมื่อแบคทีเรียถูกผนวกเข้ามาภายในเซลล์กลายเป็นไมโทคอนเดรียและคลอโรพลาสต์ ความสัมพันธ์แบบวิวัฒนาการร่วมที่สำคัญ ได้แก่ ไมคอร์ไรซา ซึ่งเป็นความสัมพันธ์ระหว่างเชื้อรากับรากพืช การผสมเกสรของดอกไม้โดยแมลง การป้องกันต้นอะคาเซียโดยมด การกระจายเมล็ดโดยสัตว์ การตรึงไนโตรเจนโดยแบคทีเรียในปมรากของพืชตระกูลถั่ว และความสัมพันธ์แบบพึ่งพากันระหว่างสาหร่ายและเห็ดราที่รวมกันเป็นไลเคน

## อ้างอิง


หมวดหมู่:นิเวศวิทยา
มิสแกรนด์พระนครศรีอยุธยา

**มิสแกรนด์พระนครศรีอยุธยา** เป็นการประกวดนางงามระดับจังหวัดของประเทศไทย ซึ่งคัดเลือกตัวแทนจากจังหวัดพระนครศรีอยุธยาไปประกวด มิสแกรนด์ไทยแลนด์ ก่อตั้งขึ้นในปี พ.ศ. 2559 โดยทิพภาวีร์ ศุภนคร

ตัวแทนจากจังหวัดพระนครศรีอยุธยายังไม่สามารถคว้าตำแหน่งมิสแกรนด์ไทยแลนด์ได้ ตำแหน่งสูงสุดที่พวกเขาได้รับคือเข้ารอบ 10 คนสุดท้ายซึ่งทำได้ในปี พ.ศ. 2563 โดยอิสรีย์ รอดวิเศษ

## อ้างอิง

พระนครศรีอยุธยา
หมวดหมู่:ก่อตั้งในประเทศไทยในปี พ.ศ. 2559
หมวดหมู่:วัฒนธรรมของจังหวัดพระนครศรีอยุธยา
นินะ ทามากิ

**นินะ ทามากิ** (, 29 กุมภาพันธ์ 1996) เป็นนักพากย์หญิงชาวญี่ปุ่น เกิดที่จังหวัดโอกินาวะ สังกัดค่ายจัสต์โปร

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2539
หมวดหมู่:บุคคลจากจังหวัดโอกินาวะ
หมวดหมู่:นักพากย์หญิงชาวญี่ปุ่น
โซเฮ โฮริกาเนะ

**โซเฮ โฮริกาเนะ** (, เกิด 31 สิงหาคม 1997) เป็นนักพากย์ชาวญี่ปุ่น เกิดที่จังหวัดโคจิ สังกัดค่ายแร็กคูนด็อก

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2540
หมวดหมู่:บุคคลจากจังหวัดโคจิ
หมวดหมู่:นักพากย์ชายชาวญี่ปุ่น